CELEX: 62019TN0562
Language: da
Date: 2019-08-14 00:00:00
Title: Sag T-562/19: Sag anlagt den 14. august 2019 – Klein mod Kommissionen

7.10.2019   
            
            
               DA
            
            
               Den Europæiske Unions Tidende
            
            
               C 337/18
            
         
      Sag anlagt den 14. august 2019 – Klein mod Kommissionen
      (Sag T-562/19)
      (2019/C 337/18)
      Processprog: tysk
      
         Parter
      
      
         Sagsøger: Christoph Klein (Großgmain, Østrig) (ved advokat H.-J. Ahlt)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Europa-Kommissionen har tilsidesat sine traktatforpligtelser, idet den har undladt at handle med hensyn til den beskyttelsesprocedure vedrørende det CE-mærkede medicinske udstyr »Inhaler Broncho-Air«, som Tyskland indførte den 7. januar 1998, og idet den ikke har truffet nogen afgørelse i henhold til artikel 8, stk. 2, i direktiv 93/42/EØF (1).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat syv anbringender.
      
                  1.
               
               
                  Første anbringende: Europa-Kommissionen har tilsidesat artikel 8, stk. 2, i direktiv 93/42/EØF, idet den siden indførelsen den 7. januar 1998 af beskyttelsesproceduren for det CE-mærkede medicinske udstyr »Inhaler Broncho-Air« ikke har truffet nogen afgørelse, og idet den i denne forbindelse ikke rådede over nogen skønsbeføjelse.
               
            
                  2.
               
               
                  Andet anbringende: På grund af sin undladelse af at træffe afgørelse (passivitet) har Europa-Kommissionen tilsidesat artikel 34 TEUF og retten til fri bevægelighed for det medicinske udstyr »Inhaler Broncho-Air«.
               
            
                  3.
               
               
                  Tredje anbringende: Europa-Kommissionen har grund af sin undladelse af at træffe afgørelse tilsidesat artikel 47 i Den Europæiske Unions charter om grundlæggende rettigheder (herefter »chartret«), idet sagsøgeren herved er blevet frataget sin adgang til prøvelse af afgørelsen og hindret i at udøve sin ret til forsvar ved en domstol, der er oprettet ved lov, eller ved Domstolen.
               
            
                  4.
               
               
                  Fjerde anbringende: Europa-Kommissionen har tilsidesat chartrets artikel 41, idet der hidtil på trods af de EU-retlige krav, som er fastsat i artikel 8, stk. 2, i direktiv 93/42/EØF, hverken er blevet foranstaltet nogen høring af de parter, der er berørt af den nationale afgørelse om forbud, eller truffet nogen afgørelse inden for den fastsatte frist.
               
            
                  5.
               
               
                  Femte anbringende: Europa-Kommissionen har på grund af sin undladelse af at træffe afgørelse tilsidesat sagsøgerens ejendomsret i henhold til chartrets artikel 17, idet sagsøgeren af denne grund ikke kan bringe sit produkt, »Inhaler Broncho-Air«, i fri omsætning.
               
            
                  6.
               
               
                  Sjette anbringende: Europa-Kommissionens passivitet udgør endvidere en tilsidesættelse af chartrets artikel 20, princippet om lighed for loven, idet denne i lignende sager har truffet en afgørelse. Dette fører ligeledes til en tilsidesættelse af forbuddet mod forskelsbehandling i henhold til chartrets artikel 21.
               
            
                  7.
               
               
                  Syvende anbringende: På grund af Europa-Kommissionens undladelse af at træffe afgørelse er sagsøgeren i mere end 20 år blevet forhindret i at udøve sin ret til at arbejde med et frit valgt erhverv som opfinder af »Inhaler Broncho-Air«, hvilket udgør en tilsidesættelse fra Europa-Kommissionens side af chartrets artikel 15.
               
            
         (1)  Rådets direktiv 93/42/EØF af 14.6.1993 om medicinsk udstyr (EFT 1993, L 169, s. 1).